Luisa Cuesta

Si Maria Luisa Cuesta Vila (26 Mayo 1920 sa Soriano - 21 Nobyembre 2018 sa Montevideo) sarong dating Uruguayan na aktibista nin deretsos human. Iniatang niya an saiyang sadiri para sa paghanap nin mga nawawarang preso kan panahon nin Uruguayan military dictatorship. An saiyang aking lalaking si Nebio Melo Cuesta nawara durante kan panahon nin pwersas militar, asin nawawara pa siya sagkod ngunyan.

 Buhay 
Si Maria Luisa Cuesta Vila ipinangaki sa Soriano, kun sain siya nagtrabaho sa sarong tindahan nin pintura sagkod Hunyo 1973, kan siya napreso poon Hunyo 28, 1973 sagkod Enero 31, 1974 sa Infantry Battalion No. 5. An saiyang aking lalaki, si Nebio Melo Cuesta, ipinaapon sa Argentina kaiba an agom asin aking babae. Kan 1976, si Nebio dinukot asin nawara. Si Luisa Cuesta nagpoon maghanap sa saiya.

Si Cueata naghubo sa Netherlands kaiba an saiyang pamilya kan 1977. Nagbalik siya kan 1985 matapos an rehimen asin nabilog nya an grupong inapod na Mothers and Family of Uruguayans Detained Disappeared. Kan suminunod na mga taon pinanginotan niya an sarong grupo nin mga pamilya na nawara durante kan diktadorya sa Uruguay. Saro sa saiyang mga ginibo iyo an taonan na Martsa nin Katuninongan na pinapartisiparan nin gatos na mga tawo sa Uruguay. Kan 2012 siya nagawadan nin titulo bilang Illustrious Citizen kan Munisipalidad kan Montevideo. Kan 2013 huli kan saiyang ambag para sa pakikipaglaban kan deretsos humano, naresibe niya an titulong Doktor sa Honoris Causa gikan sa Unibersidad kan Republika.

Sarong sentrong pangsibiko sa Casavalle an pinag-inaguraran sa saiyang pangaran kan 2015, asin sagkod ngunyan yaon mahihiling an saiyang pangaran. Kan parehong taon, siya nagsapo nin stroke asin dai na nakaatendir sa ika-20ng Martsa kan Katuninongan.

 Toltolan 

Hilinga pa
 Miriam Rodriguez Martinez
 Nanfadima Magassouba
 Josefa Francisco
 Bogaletch Gebre
 Naziha al-Dulaimi
 Islam Bibi
 Faiza Jama Mohamed
 Maria Verónica Reina
 Hadja Saran Daraba
 Nidal Al Achkar
 Dior Fall Sow